АҞӘА, абҵ 21 – Sputnik. Абҵарамза анҵәамҭазы иазгәаҭоуп С. Ҷанба ихьӡ зху аҳәынҭқарратә театр аартра, абри атәы ааицҳаит атеатр асахьаркыратә напхгаҩы Валери Ақаҩба.
"Аҟазара аганахь ала, атеатр аартра иазхиоуп, иаанхаз атехникатә зҵаарақәа роуп", — иҳәеит Ақаҩба.
Уажәазы, атеатр аҟны ахәаԥшыҩцәа ирыдгалахо аспектакльқәа рҽазыҟаҵарақәа мҩаԥысуеит. Асценаҟны идырбахоит ахәаԥшыҩцәа еицырдыруа апиесақәа рцыԥҵәахақәа: Фазиль Искандер "Махаз", Михаил Гәажәба "Гәараԥаа рписар", Уилиам Шекспир "Аԥсҭазаара ԥхыӡуп". Иара убас, атеатр аҟны иқәыргылахоит ҩ-пиеса ҿыцк: Баграт Шьынқәба "Ацынҵәарах", Николаи Островски "Иааԥкыз аԥарақәа". Аҵыхәтәантәи апиеса ҵыԥх Владикавказ имҩаԥгаз жәларбжьаратәи афестиваль "Ҳәаада асцена" аҳамҭа аиуит иреиӷьу арежжисураеи актертә ҟазареиреи рзы.
Аԥсны аҳәынҭқарратә драматә театр – ихадоу театруп, раԥхьатәи адраматург Самсон Ҷанба ихьӡ ахуп. Атеатр аҟны аиҭашьақәыргыларатә усурақәа ирылаган 2010 шықәсазы.